Ehdotus neuvoston asetukseksi liiallisia alijäämiä koskevan menettelyn täytäntöönpanon nopeuttamisesta ja selkeyttämisestä (KOM(96)0496 - C4-0577/96 - 96/0248(CNS))

Ehdotus hyväksyttiin seuraavin tarkistuksin:

(Tarkistus 35)

Johdanto-osan -1 kappale

>EP:n äänestyksessä hyväksytty teksti>

(-1) talous- ja rahaliiton esteetön toiminta edellyttää sekä lähentymisperusteiden, joiden noudattaminen voi riippua kausittaisista taloudellisista tekijöistä, noudattamista että vakaita ja kestäviä taloudellisia ja varainhoidollisia suorituksia,

(Tarkistus 36)

Johdanto-osan 1 kappale

>Alkuperäinen teksti>

(1) jäsenvaltioiden julkisten talouksien rahoitusaseman säilyttäminen vakaana luo asianmukaiset edellytykset tuotannon ja työllisyyden kestävälle kasvulle; talous- ja rahaliiton kolmannessa vaiheessa edellytetään finanssipolitiikan kurinalaisuutta rahatalouden vakauden varmistamiseksi,

>EP:n äänestyksessä hyväksytty teksti>

(1) jäsenvaltioiden julkisten talouksien rahoitusaseman säilyttäminen vakaana edistää keskipitkällä ja pitkällä aikavälillä asianmukaisten edellytysten luomista tuotannon ja työllisyyden kestävälle kasvulle; talous- ja rahaliiton kolmannen vaiheen aikana finanssipolitiikan kurinalaisuus edistäisi myös paljon rahatalouden vakautta,

(Tarkistus 71)

Johdanto-osan 2 kappale

>Alkuperäinen teksti>

jäsenvaltioiden finanssipolitiikkaa on harjoitettava siten, että jätetään liikkumavaraa poikkeuksellisiin ja suhdanteisiin liittyviin häiriöihin sopeutumiseksi ja vältetään liiallisia alijäämiä; on aiheellista tulkita ankarasti poikkeuksellisten ja väliaikaisten olosuhteiden käsitettä, mikä voi edellyttää huomattavan negatiivisen reaalikasvun käsitteen ilmaisemista määrällisesti,

>EP:n äänestyksessä hyväksytty teksti>

jäsenvaltioiden finanssipolitiikkaa on harjoitettava siten, että jätetään liikkumavaraa poikkeuksellisiin ja suhdanteisiin liittyviin häiriöihin, mukaan lukien valtiosääntöoikeuden soveltamisesta johtuvat häiriöt, sopeutumiseksi ja vältetään liiallisia alijäämiä; on aiheellista tulkita todenmukaisesti ja ankarasti poikkeuksellisten ja väliaikaisten olosuhteiden käsitettä, mikä voi edellyttää huomattavan negatiivisen reaalikasvun käsitteen ilmaisemista määrällisesti, ottaen huomioon eri jäsenvaltioissa ja kansainvälisellä tasolla vallitsevat erilaiset taloudelliset olosuhteet minkä olisi lisäksi sallittava taloudellisten tai muiden epätavallisten tapahtumien huomioon ottaminen; lisäksi olisi otettava huomioon epätavalliset tapahtumat, jotka liittyvät jäsenvaltion alueellisen itsemääräämisoikeuden turvaamiseen,

(Tarkistus 39)

Johdanto-osan 2 kappale a (uusi)

>EP:n äänestyksessä hyväksytty teksti>

(2a) kansalliset finanssipolitiikat on myös vahvistettava siten, että ne mahdollistavat kestävän kasvun ja työllisyyden edistämiseksi tarvittavat julkiset sijoitukset,

(Tarkistus 40)

Johdanto-osan 4 kappale

>Alkuperäinen teksti>

(4) perustamissopimuksen 109 k artiklan 3 kohdan mukaan 104 c artiklan 9 ja 11 kohtaa sovelletaan ainoastaan niihin jäsenvaltioihin, jotka ovat ottaneet käyttöön yhtenäisvaluutan,

>EP:n äänestyksessä hyväksytty teksti>

(4) perustamissopimuksen 109 k artiklan 3 kohdan mukaan 104 c artiklan 9 ja 11 kohtaa sovelletaan ainoastaan niihin jäsenvaltioihin, jotka ovat ottaneet käyttöön yhtenäisvaluutan, eivätkä ne voi millään tavoin vaikuttaa jäsenvaltioiden, joita koskee poikkeus tai joilla on oikeus jättäytyä pois, mahdollisen liittymisen ehtoihin,

(Tarkistus 41)

Johdanto-osan 8 kappale

>Alkuperäinen teksti>

(8) asetuksen [...] mukainen tehostettu valvonta ja komission 104 c artiklan 2 kohdan mukaisesti suorittama julkisten talouksien tilan valvonta muodostavat yhdessä perustan liiallisia alijäämiä koskevan menettelyn nopealle täytäntöönpanolle,

>EP:n äänestyksessä hyväksytty teksti>

(8) neuvoston asetuksen [...] mukainen tehostettu valvonta ja komission 104 c artiklan 2, 3 ja 5 kohdan mukaisesti ja 109 c artiklassa tarkoitetun komitean lausunnon perusteella suorittama julkisten talouksien tilan valvonta muodostavat yhdessä perustan liiallisia alijäämiä koskevan menettelyn nopealle täytäntöönpanolle,

(Tarkistus 42)

Johdanto-osan 9 kappale

>Alkuperäinen teksti>

(9) edellä esitetyn perusteella enimmillään kymmenen kuukauden kokonaisaika tietojen toimittamispäivästä tai muusta menettelyn käynnistämisestä lukien mahdollisten seuraamusten määräämiseen saakka on ilmeisesti sekä toteuttamiskelpoinen että tarkoituksenmukainen, jotta voidaan painostaa jäsenvaltiota toteuttamaan oikaisutoimenpiteet; maaliskuussa käynnistettävässä menettelyssä tämä voi johtaa seuraamusten määräämiseen sen kalenterivuoden kuluessa, jonka aikana menettely on käynnistetty,

>EP:n äänestyksessä hyväksytty teksti>

(9) edellä esitetyn perusteella enimmillään kahdentoista kuukauden kokonaisaika tietojen toimittamispäivästä tai muusta menettelyn käynnistämisestä lukien mahdollisten seuraamusten määräämiseen saakka on ilmeisesti sekä toteuttamiskelpoinen että tarkoituksenmukainen, jotta voidaan painostaa jäsenvaltiota toteuttamaan oikaisutoimenpiteet,

(Tarkistus 43)

Johdanto-osan 11 kappale

>Alkuperäinen teksti>

(11) toimissaan liiallisen alijäämän oikaisemiseksi kyseisen jäsenvaltion hallituksen on kansallisen lainsäädännön sitä edellyttäessä toteutettava toimenpiteet, joissa kansallinen kansanedustuslaitos on osallisena; pöytäkirjassa N:o 5 olevan 3 artiklan mukainen kansallinen päätöksentekomenettely ei sinänsä saa estää liiallisia alijäämiä koskevan menettelyn nopeaa täytäntöönpanoa,

>EP:n äänestyksessä hyväksytty teksti>

(11) toimissaan liiallisen alijäämän oikaisemiseksi kyseisen jäsenvaltion hallituksen on kansallisen lainsäädännön sitä edellyttäessä toteutettava toimenpiteet, joissa kansallinen kansanedustuslaitos on osallisena; pöytäkirjassa N:o 5 olevan 3 artiklan mukainen kansallinen päätöksentekomenettely ei sinänsä saa estää liiallisia alijäämiä koskevan menettelyn nopeaa täytäntöönpanoa ja liiallisia alijäämiä koskevassa menettelyssä olisi mahdollistettava kansanedustuslaitosten täysi osallistuminen kyseiseen kansalliseen päätöksentekomenettelyyn,

(Tarkistus 44)

Johdanto-osan 11 kappale a (uusi)

>EP:n äänestyksessä hyväksytty teksti>

(11a) Euroopan parlamenttia on kuultava ennen neuvoston suosituksen julkistamista koskevan päätöksen tekemistä,

(Tarkistus 45)

Johdanto-osan 13 kappale a (uusi)

>EP:n äänestyksessä hyväksytty teksti>

(13a) on asianmukaista, ettei talletuksen tai sakon määrää oteta huomioon kyseisen jäsenvaltion julkisen talouden menona,

(Tarkistus 46)

Johdanto-osan 17 kappale a (uusi)

>EP:n äänestyksessä hyväksytty teksti>

(17a) voimassa olevia varainhoitoa koskevia sääntöjä on näin ollen mukautettava sakkojen ja mahdollisista talletuksista saatavien korkojen sisällyttämiseksi talousarvioon ja kirjanpitoon kirjaamiseksi,

(Tarkistus 47)

-1 artikla

>EP:n äänestyksessä hyväksytty teksti>

-1 artikla

Tässä asetuksessa on säännökset liiallista alijäämää koskevan menettelyn täytäntöönpanosta, ja sen tavoitteena on julkisen talouden liiallisten alijäämien välttäminen.

(Tarkistus 48)

1 artiklan 1 kohta

>Alkuperäinen teksti>

1. Neuvosto päättää liiallisen alijäämän olemassaolosta 104 c artiklan 6 kohdan mukaisesti kolmen kuukauden kuluessa neuvoston asetuksen EY/3605/93 4 artiklan 2 ja 3 kohdassa säädetyistä tietojen toimittamispäivistä. Jos neuvosto 104 c artiklan 6 kohdan mukaisesti päättää, että on olemassa liiallinen alijäämä, se antaa samanaikaisesti kyseiselle jäsenvaltiolle suositukset 104 c artiklan 7 kohdan mukaisesti.

>EP:n äänestyksessä hyväksytty teksti>

1. Komission annettua 104 c artiklan 2, 3 ja 5 kohdassa määrättyä menettelyä noudattaen lausuntonsa ja 109 c artiklassa tarkoitetun komitean annettua lausuntonsa neuvosto päättää liiallisen alijäämän olemassaolosta 104 c artiklan 6 kohdan mukaisesti kolmen kuukauden kuluessa neuvoston asetuksen EY/3605/93 4 artiklan 2 ja 3 kohdassa säädetyistä tietojen toimittamispäivistä. Jos neuvosto 104 c artiklan 6 kohdan mukaisesti päättää, että on olemassa liiallinen alijäämä, se antaa samanaikaisesti kyseiselle jäsenvaltiolle suositukset 104 c artiklan 7 kohdan mukaisesti.

(Tarkistus 72)

1 artiklan 2 kohta

>Alkuperäinen teksti>

2. Jos julkisen talouden alijäämä ylittää viitearvon, sitä on pidettävä 104 c artiklan 2 kohdan a alakohdan toisen luetelmakohdan mukaisesti poikkeuksellisena ja väliaikaisena, jos se johtuu epätavallisesta tapahtumasta, joka ei ole kyseisen jäsenvaltion hallittavissa ja jolla on suuri vaikutus julkisen talouden rahoitusasemaan, tai jos se johtuu vakavasta taloudellisesta taantumasta, erityisesti vuosittaisen reaalikasvun ollessa huomattavan negatiivista. Lisäksi jos epätavallinen tapahtuma tai vakava taloudellinen taantuma on päättynyt tai jos sen ennustetaan päättyvän seuraavana kalenterivuonna sen vuoden jälkeen, jonka aikana alijäämä ylittää viitearvon, komission tekemien julkisen talouden ennusteiden on osoitettava, että alijäämä alittaa viitearvon kyseisenä seuraavana vuonna.

>EP:n äänestyksessä hyväksytty teksti>

2. Jos julkisen talouden alijäämä ylittää viitearvon, sitä on pidettävä 104 c artiklan 2 kohdan a alakohdan toisen luetelmakohdan ja 104 c artiklan 3 kohdan mukaisesti poikkeuksellisena ja väliaikaisena, jos se johtuu taloudellisesta tai muusta epätavallisesta tapahtumasta, joka ei ole kyseisen jäsenvaltion hallittavissa ja jolla on suuri vaikutus julkisen talouden rahoitusasemaan, tai jos kyseisen jäsenvaltion on sen vuoksi sitouduttava esimerkiksi liian korkeisiin puolustusmenoihin alueellisen itsemääräämisoikeuden turvaamiseksi tai jos se johtuu vakavasta taloudellisesta taantumasta, erityisesti vuosittaisen reaalikasvun ollessa huomattavan negatiivista. Lisäksi jos epätavallinen tapahtuma tai vakava taloudellinen taantuma on päättynyt tai jos sen ennustetaan päättyvän seuraavana kalenterivuonna sen vuoden jälkeen, jonka aikana alijäämä ylittää viitearvon, komission tekemien julkisen talouden ennusteiden on osoitettava, että alijäämä alittaa viitearvon neuvoston vahvistamassa vakausohjelmassa olevan määräajan kuluessa.

(Tarkistus 50)

2 artiklan 1 kohta

>Alkuperäinen teksti>

1. Jos neuvosto todettuaan 104 c artiklan 8 kohdan mukaisesti, ettei tuloksellisia toimia ole toteutettu, päättää julkistaa suosituksensa, päätös tehdään neljän kuukauden kuluessa siitä, kun päätös liiallisen alijäämän olemassaolosta on tehty 104 c artiklan 6 kohdan mukaisesti ja suositukset on annettu 104 c artiklan 7 kohdan mukaisesti.

>EP:n äänestyksessä hyväksytty teksti>

1. Jos neuvosto todettuaan 104 c artiklan 8 kohdan mukaisesti, ettei tuloksellisia toimia ole toteutettu, ja ilmoitettuaan asiasta Euroopan parlamentille päättää julkistaa suosituksensa, päätös tehdään viiden kuukauden kuluessa siitä, kun päätös liiallisen alijäämän olemassaolosta on tehty 104 c artiklan 6 kohdan mukaisesti ja suositukset on annettu 104 c artiklan 7 kohdan mukaisesti.

(Tarkistus 51)

3 artikla

>Alkuperäinen teksti>

Neuvoston 104 c artiklan 9 kohdan mukainen päätös vaatia jäsenvaltiota toteuttamaan alijäämää pienentäviä toimenpiteitä tehdään kuukauden kuluessa siitä, kun neuvosto on 104 c artiklan 8 kohdan mukaisesti todennut, ettei tuloksellisia toimia ole toteutettu.

>EP:n äänestyksessä hyväksytty teksti>

Neuvoston 104 c artiklan 9 kohdan mukainen päätös vaatia jäsenvaltiota toteuttamaan alijäämää pienentäviä toimenpiteitä tehdään kahden kuukauden kuluessa siitä, kun neuvosto on 104 c artiklan 8 kohdan mukaisesti todennut, ettei tuloksellisia toimia ole toteutettu.

(Tarkistus 52)

5 artikla

>Alkuperäinen teksti>

Tämän asetuksen 1 artiklassa tarkoitettujen tietojen toimittamispäivien ja tämän asetuksen 4 artiklassa tarkoitetun seuraamusten määräämistä koskevan neuvoston päätöksen välinen aika ei saa olla kymmentä kuukautta pitempi.

>EP:n äänestyksessä hyväksytty teksti>

Tämän asetuksen 1 artiklassa tarkoitettujen tietojen toimittamispäivien ja tämän asetuksen 4 artiklassa tarkoitetun seuraamusten määräämistä koskevan neuvoston päätöksen välinen aika ei saa olla kahtatoista kuukautta pitempi.

(Tarkistus 73)

7 artikla

>Alkuperäinen teksti>

Jos neuvosto päättää määrätä jäsenvaltiolle seuraamuksia 104 c artiklan 11 kohdan mukaisesti, vaaditaan yleensä koroton talletus. Neuvosto voi päättää toteuttaa tämän talletuksen lisäksi 104 c artiklan 11 kohdan ensimmäisessä ja toisessa alakohdassa tarkoitetut toimenpiteet.

>EP:n äänestyksessä hyväksytty teksti>

Jos neuvosto päättää määrätä jäsenvaltiolle seuraamuksia 104 c artiklan 11 kohdan mukaisesti, voidaan vaatia koroton talletus. Neuvosto voi päättää tämän talletuksen toteuttamisesta tai sen täydentämisestä 104 c artiklan 11 kohdan ensimmäisessä ja toisessa alakohdassa tarkoitetuilla toimenpiteillä.

(Tarkistus 74)

8 artiklan toinen alakohta a (uusi)

>EP:n äänestyksessä hyväksytty teksti>

Talletuksen tai sakon määrää ei oteta huomioon kyseisen jäsenvaltion julkisen talouden menona.

(Tarkistus 55)

9 artikla

>Alkuperäinen teksti>

Alkuperäinen talletus muunnetaan yleensä sakoksi, jollei liiallista alijäämää ole neuvoston näkemyksen mukaan oikaistu kahden seuraavan vuoden kuluessa. Neuvosto voi tämän sakon lisäksi päättää toteuttaa 104 c artiklan 11 kohdan ensimmäisessä ja toisessa luetelmakohdassa tarkoitettuja toimenpiteitä, jollei viimeksimainittuja ole sovellettu seuraamuksia määrättäessä. Samalla jäsenvaltiota vaaditaan tekemään uusi koroton talletus, joka lasketaan tämän asetuksen 8 artiklassa olevan säännön mukaan.

>EP:n äänestyksessä hyväksytty teksti>

Alkuperäinen talletus muunnetaan yleensä sakoksi, jollei liiallista alijäämää ole neuvoston näkemyksen mukaan oikaistu kahden seuraavan vuoden kuluessa. Samalla jäsenvaltiota voidaan vaatia tekemään uusi koroton talletus, joka lasketaan tämän asetuksen 8 artiklassa olevan säännön mukaan.

(Tarkistus 56)

12 artikla

>Alkuperäinen teksti>

Tämän asetuksen 8 artiklan mukaiset talletukset on tehtävä komissiolle. Talletusten korot sekä tämän asetuksen 9 artiklan mukaiset sakot kertyvät Euroopan yhteisöjen yleisen talousarvion varoiksi.

>EP:n äänestyksessä hyväksytty teksti>

Tämän asetuksen 7, 8 ja 9 artiklan mukaiset talletukset on tehtävä komissiolle. Komissio pitää tätä tarkoitusta varten erillistä kirjanpitoa. Talletusten korot sekä tämän asetuksen 9 artiklan mukaiset sakot kertyvät Euroopan yhteisöjen yleisen talousarvion varoiksi, ja ne kirjataan sen varainhoitovuoden talousarvioon, joka seuraa kirjanpitoon kirjaamisen vuotta. Talletuksille kertyvä korko on laskettava kyseisen jäsenvaltion rahamarkkinoilla lyhytaikaiseen (6 kuukautta) rahoitukseen sovellettavan korkokannan perusteella.

(Tarkistus 75)

12 artikla a (uusi)

>EP:n äänestyksessä hyväksytty teksti>

12 a artikla

Neuvosto tarkastelee uudelleen määräajoin komission kertomuksen ja EKP:n ja 109 c artiklassa määrätyn komitean lausuntojen perusteella ja Euroopan parlamenttia kuultuaan tämän asetuksen yksityiskohtaisia sääntöjä ja säännöksiä saadun kokemuksen ja asiaankuuluvien neuvoston päätösten ja vuoden 1996 hallitusten välisen konferenssin seurauksena perustamissopimukseen tehtävien mahdollisten tarkistusten perusteella. Ensimmäinen uudelleentarkastelu toteutetaan 1 päivään tammikuuta 2001 mennessä.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi liiallisia alijäämiä koskevan menettelyn täytäntöönpanon nopeuttamisesta ja selkeyttämisestä (KOM(96)0496 - C4-0577/96 - 96/0248(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(96)0496 - 96/0248(CNS)),

- neuvoston kuultua sitä perustamissopimuksen 104 c artiklan 14 kohdan mukaisesti (C4-0577/96),

- ottaa huomioon työjärjestyksensä 58 artiklan,

- ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön ja budjettivaliokunnan lausunnon (A4- 0371/96),

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta;

5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. Kehottaa puhemiestään välittämään tämän lausunnon neuvostolle ja komissiolle.